IBSEN: NÓRA
Személyek:
Robert (Helmer, ügyvéd)
Nóra, neje.
három gyermekük                     
|
Rank, orvos
Krisztina (özv. Lindenné)
Krogstad
Mari, dajka             
|
Helén, szobaleány  
|
|

Történik Helmer lakásán.
ELSŐ FELVONÁS.
ELSŐ JELENET.

Kényelmesen berendezett polgári lakás. Nóra jön haza vidáman, karácsonyi csomagokkal. Lepakol, megeszik egy pár darab cukros mandulát. Férje szobája előtt hallgatózik.
	Helmer 
	Az én kis pacsirtám csicsereg ott kint?

	Nóra
	Az ám! Gyere csak (a cukros mandulát zsebre rakja, s száját törli) Róbert, nézd, mi mindent vásároltam.

	Helmer
	Most ne zavarj. (mégis kinyitja az ajtót, kinéz). Hogy mit vásároltál? Ezt az egész rakást itt? Hát az én kismadaram már megint pénzt pazarolt?

	Nóra
	De Róbert, ebben az évben már csakugyan illő, hogy magunknak egy kis örömet szerezzünk. Hisz ez az első karácsony, amikor nem kell szűkölködnünk.

	Helmer
	De tékozolnunk sem lehet.

	Nóra
	De igen Róbert, most újévtől már egy kicsit lehet. Nem? Csak egy picikét. Hiszen most nagy fizetést kapsz és sok, sok pénzt szerzel.

	Helmer
	Ahogy te pazarolsz, még adósságba keversz bennünket. szívecském: tudod hogyan gondolkozom, semmi adósság, sohase kölcsönözni.

	Nóra
	Igen, igen, ahogy akarod Róbert!

	Helmer
	Na, ne duzzogj már. Tudod mi van itt a kezemben?

	Nóra
	Pénz! 10-20-30-40. Köszönöm, Róbert, köszönöm! Most egy időre elég lesz. Nézd, mi mindent vettem a gyerekeknek!

	Helmer
	És magadnak? Semmit? Na, mondj valamit, amit szeretnél.

	Nóra
	Ó, magamnak én semmit! Vagy… mégis. Adj nekem … pénzt, amit nélkülözni tudsz, később veszek rajta magamnak valamit.

	Helmer
	Hihetetlen, mennyibe kerül egy ilyen kis madárka. Szakasztott olyan, mint apád volt. Mindig azon vagy, hogy pénzt szerezz, de mihelyt megvan, elpárolog az ujjaid közt; sose tudod, hová lett, De hát, ez a vérben van. Igen igen, Nóra, ilyesmi átöröklődik. De én így szeretlek, drága kis pacsirtám. De jut eszembe, olyan gyanúsan nézel ki? Nézz merően a szemembe.

	Nóra
	Nos?

	Helmer
	(ujjával megfenyegeti) Csak nem nyalakodtunk, torkoskodtunk ma a városban?

	Nóra
	Nem; biztositlak, Róbert.

	Helmer
	Egypár cukros mandulát sem? No, no, no, hisz csak tréfálok. Ah, mégis nagyszerű, hogy biztos, szilárd állásunk és bőséges jövedelmünk van. Igaz-e, hogy ez a tudat nagy élvezet? Nem úgy, mint tavaly karácsonykor.

	Nóra
	El is mondom neked, Róbert, hogyan képzeltem el új berende​zésünket... Mindjárt karácsony után - (csengetnek) Hogy épp most csöngetnek!  Juj, de bosszantó!


	Szobalány
	Egy idegen hölgy van itt! S az orvos úr is eljött! 

	Helmer
	Nem ment egyenesen az én szobámba?

	szobalány
	De, odament. (Helmer a szobájába megy).


	Krisztina
	(bátortalanul s kissé habozva) Jó napot, Nóra.

	Nóra
	Mit látok! Krisztina! Igazán te vagy? Alig ismerlek meg!

	Krisztina
	9-10 éve, hogy nem találkoztunk.

	Nóra
	Mi van  veled? Mesélj el azonnal mindent! Jaj, de buta vagyok, bocsáss meg. Hiszen te közben özvegy lettél. Mindig akartam írni neked, de…

	Krisztina
	Ne szabadkozz, Nóra.

	Nóra
	Gyereketek volt?

	Krisztina
	Gyermekünk se volt. 

	Nóra
	Ó, Ez borzasztó! Nekem van három csókolnivaló picim. De igazán te mesélj, nem akarok önző lenni.

	Krisztina
	Inkább te beszélj!

	Nóra
	Ó, nem, ma rád kell figyelnem. De egyet mégis elmondok, képzeld, a férjem egy részvénytársaság igazgatója lett.

	Krisztina
	Ó, igazán gratulálok.

	Nóra
	Még is csak szép, ha valakinek sok pénze van, s gond nélkül élhet. Igaz?

	Krisztina
	Nóra, Nóra, még most sem jött meg az eszed? A nevelőben is nagy pazarló voltál.

	Nóra
	Ó, igazán nem is folyt úgy a dolgunk eddig, hogy pazarolhattam volna. Dolgoznunk kellett, mind a kettőnknek. De Róbert mindjárt az első évben agyondolgozta magát. Mindenféle mellékkereset után kellett néznie, s éjjel nappal dolgoznia. Ezt pedig nem bírta, halálosan megbetegedett. Az orvosok mondták, hogy délre kell mennie.

	Krisztina
	És tényleg akkor egy egész évet Olaszországban töltöttetek?

	Nóra
	Úgy van. Ó, milyen gyönyörű utazás volt az! S Róbertnek megmentette az életét. Hanem tenger sok pénzbe került ám, Krisztina.

	Krisztina
	Ráadásul, ha jól tudom, épp akkortájt halt meg atyád.

	Nóra
	Igen, és tőle kaptuk a pénzt. Szegény, már haldoklott, meglátogatni se tudtam, mert akkor született a kis Ervin. S aztán halálos beteg Róbertemet is kellett ápolnom. 

	Krisztina
	A férjed egész gyógyultan jött vissza?

	Nóra
	Tökéletes egészségben, és azóta is! Az aprónép is ép és egészséges: magammal együtt. (Felugrik és tapsol) Istenem, istenem, mégis csak gyönyörüség élni és boldognak lenni, Krisztina! Na de mesélj te is! Jól emlékszem, hogy kényszerből mentél férjhez?

	Krisztina
	Hát, akkor anyám még élt, betegen; aztán két öcsémről is kellett gondoskodnom. Kötelességemnek tartottam, hogy a házassági ajánlatot elfogadjam. De bizonytalan üzletei voltak, Nóra. Halála után meg kiderült; nem maradt utána semmi.

	Nóra
	S akkor te?

	Krisztina
	Dolgoztam, tanítottam, üzérkedtem, ahogy épp jött. Meg kellett élnem.  Az utóbbi három évem egyetlen hosszú munkanap volt, pihenés nélkül. De már túl vagyok rajta, Nóra. Anyám meghalt, a két öcsém saját lábra állt. És gondoltam, itt a városban könnyebben találok valami kis irodai munkát.

	Nóra
	Ó, Róbert biztosan segíteni fog! Beszélek vele: hidd el, ügyesen meg tudom őt győzni! 

	Krisztina
	Milyen szép tőled, Nóra, hogy így pártfogolsz – pedig te kevéssé ismered az élet bajait.

	Nóra
	Én? Én oly kevéssé ismerném? (sértődötten). Na, hát valamit elárulok, csak neked. Én mentettem meg Róbert életét.

	Krisztina
	Igen, apád adott pénzt az utazásra.

	Nóra
	Apa egy fillért nem adott nekünk. Én teremtettem elő a szükséges pénzt.

	Krisztina
	De Nóra, hogyan volt ez lehetséges? Talán sorsjegyen nyertél? Mert kölcsön nem vehetted.

	Nóra
	Úgy? Miért nem?

	Krisztina
	Hogyan is vehetne kölcsön egy nő a férje beleegyezése nélkül ekkora összeget?

	Nóra
	Ha egy nő ügyes… vagy elég csinos: miért ne kaphattam volna valamelyik imá​dóm​tól?

	Krisztina
	Nóra! Csak nem követtél el valami meggondolatlanságot?

	Nóra
	Meggondolatlanság férjünk életét menteni meg?

	Krisztina
	A férjed sose tudta meg honnan van a pénz?

	Nóra
	Az ég szerelmére, dehogy! Képzeld el, hogy bántotta volna az önérzetét, hogy nekem köszönhet valamit!  

	Krisztina
	Nem is fogod megmondani neki soha?

	Nóra
	De, talán, később, sok év múlva. Ha már nem leszek oly csinos, mint most. Ha Róbert többé nem fog örömet találni abban, hogy előtte táncolok, jelmezbe öltözöm, vagy szavalok.

	Krisztina
	Hihetetlen, hogy ennyi pénzt…

	Nóra
	Látod, hogy én is képes vagyok valamire? Igaz, a negyedéves törlesztés sok fejfájást okozott mindig. Hol innen, hol onnan kellett lecsípnem egy kicsit, de úgy, hogy a gyerekek és Róbert meg ne érezzék.

	Krisztina
	De hát így pont magadra nem költhettél.

	Nóra
	Így van, de szerencsére minden csinosan áll rajtam – Róbert semmit nem vett észre. De most már lesz pénzünk, és minden egyszerűbb lesz, Istenem, de boldog vagyok!

	Krisztina
	Csöngetnek; legjobb ha távozom.

	Nóra
	Maradj, úgyis a férjemhez jöttek.

	Krogstad
	(az ajtóban) Én vagyok, nagyságos asszonyom. 

	Nóra
	 (meglepődik) Ön itt? Mit jelentsen ez?

	Krogstad
	Ne aggódjon, a férjét keresem, amolyan bankügyek.

	Nóra
	Hát menjen be hozzá.


	Krisztina
	Nóra, ki volt ez az ember?

	Nóra
	Egy bizonyos Krogstad, azelőtt ügyvéd. Ismered?

	Krisztina
	Igen… régebbről.

	Nóra
	Nagyon szerencsétlen volt a házassága. most özvegy, egy egész csomó gyerekkel. 

	Krisztina
	Állítólag mindenfajta üzletekkel foglalkozik.

	Nóra
	Meglehet. Én nem tudom.


	Rank
	(kifelé Helmer szobájából) Nem, nem akarlak zavarni, inkább átmegyek egy kicsit a feleségedhez. 

	Nóra
	Ó, Rank doktor! Bemutatom Lindenné asszonyt. Krisztinát.

	Rank
	Örvendek! Az ünnepekre jött a városba, szórakozni? 

	Krisztina
	 Ó, nem, azért jöttem, hogy munkát keressek. Mert élni csak kell: ezt ön tudja a legjobban, doktor úr.

	Rank
	Úgy, úgy. Én bármilyen beteg vagyok, mégis minél tovább szeretnék elkínlódni. De ezt még az olyan erkölcsi nyomorékok is így gondolják, mint aki most Helmernél van.  

	Krisztina
	(elsápad, leül)

	Rank
	Ez a bizonyos Krogstad, - ön nem ismeri - minden por​ci​kájában rothadt jellemű. És arról kezdett el fecsegni, hogy élni pedig neki is kell.

	Nóra
	Nem tudtam, hogy Günther..., hogy ennek a Krogstadnak valami dolga van a részvény​társasággal.

	Rank
	Valami alkalmazása van a banknál. 

	Nóra
	De hagyjuk ezt! Doktor úr, akar egy czukros mandulát?

	Rank
	Ej-ej! Cukros mandula, azt hittem, hogy a tiltott dolog a házban!

	Nóra
	Igen... de ezt Krisztinától kaptam.

	Krisztina
	Micsoda? Tőlem?

	Nóra
	No, no, ne ijedj meg mindjárt ennyire. Nem tudhattad, hogy Róbert meg​tiltotta, attól tart ugyanis, hogy a fogaim elromlanak. Tessék, doktor úr! Én is eszek egyet, vagy kettőt… De csitt! (eldugja a mandulát)


	Nóra
	.Megengeded, hogy bemutassalak - ez Krisztina, az én gyerekkori barátnőm. És most nagy utat tett, hogy veled beszéljen

	Helmer
	Hogy velem beszéljen?

	Nóra
	Hallotta, hogy bankigazgató lettél – és épp munkát keres. Ugye, Róbert, tehetsz valamit Krisztina érdekében?

	Helmer
	Van tapasztalata az irodai munkákban?

	Krisztina
	Elég nagy!

	Helmer
	Akkor hát nagyon valószinü, hogy tudok állást szerezni önnek. Éppen a legjobb pillanatban jött.

	Nóra
	(tapsikol)  Látod látod!

	Helmer
	Most azonban muszáj mennem, bocsássanak meg. 

	Rank
	Várj, veled megyek.

	Krisztina
	Nekem is mennem kell, hogy lakás után nézzek.

(általános beszélgetés közt az előszobába mennek)


	
	(Berohannak a gyerekek a dajkával együtt, Nórával sokáig játszanak és bolondoznak).

	Krogstad
	(az ajtóban) Bocsánatot kérek, asszonyom!

	Nóra
	Mit akar itt? A férjem nincs itthon.

	Krogstad
	Tudom. Önnel akarok egy pár szót váltani.

	Nóra
	Kivel? (a gyermekekhez halkan). Menjetek be Marihoz. Nem, az idegen nem bántja mamát. Nemsokára folytatjuk a játékot. Velem akar ön beszélni? Pont ma? Hisz még nincs elseje.

	Krogstad
	Tudom, ma karácsonyest van. De nem tűr halasztást.

	Nóra
	De mit akar? Én ma egyátalán nem…

	Krogstad
	Szabad kérdeznem, a hölgy, aki az előbb elment innen, nem egy bizonyos Krisztina?

	Nóra
	De igen.

	Krogstad
	A részvény​társaságnál fog dolgozni? 

	Nóra
	Hát tudja meg; úgy van, és én szóltam az érdekében. Mert a férjemnél ilyesmit el tudok érni.

	Krogstad
	Asszonyom, lesz olyan jó, hogy akkor befolyását javamra forditsa? Hogy megtarthassam a banknál az állásomat?

	Nóra
	Hát ki akarja önt az állásától megfosztani?

	Krogstad
	Az ön férje éppen. És tudja, hogy meg kell tennie, hisz tartozik nekem.

	Nóra
	Lehetetlen őt meggyőznöm.

	Krogstad
	De épp az előbb mondta, hogy hatással van rá. Én pedig küzdeni fogok a legvégsőig, hogy kis állásomat a banknál megtartsam.

	Nóra
	Engem nem tud megzsarolni. Kevéssel újév után mindent rendezek, és elfelejtjük az egészet.  

	Krogstad
	Asszonyom, ön is tudja, hogy évekkel ezelőtt volt egy pénzügyi botlásom. Nem ítéltek el, de azóta zárva volt előttem minden út. Ez az állás az első lépés volt, hogy a gyermekeim előtt a tisztességemet visszaszerezzem. S a férje most visszaakar lökni a sárba.

	Nóra
	Az ég szerelmére, nincs hatalmamban, hogy magán segítsek.

	Krogstad
	Tudom önt kényszeríteni.

	Nóra
	Hát csak árulja el neki, hogy tartozom önnek, a férjem rögtön kifizeti a hátralékot, és úgyis kirúgja magát. 

	Krogstad
	Asszonyom, az ön emlékező tehetsége kissé gyönge. Elfelejtette, hogy a kötelezvényt  az édesapjának is alá kellett volna írnia?

	Nóra
	Volna -? Hiszen aláirta!

	Krogstad
	Az ön apja szeptember 29-én halt meg. De nézzen ide. Apja itt október 2-áról keltez​te aláirását. Nem furcsa ez, asszonyom?

	Nóra
	(dacosan) Hát jó, én magam írtam alá, ha tudni akarja.

	Krogstad
	Tisztában van vele, hogy ez milyen veszélyes vallomás? És nem gondolta, hogy csalást követ el velem szemben?

	Nóra
	Erre nem lehettem tekintettel. Önnel egyátalán nem törődtem.

	Krogstad
	Akkor hát tudja meg: az eset, amiért én elvesztettem az egész egzisztenciámat, pont egy ugyanilyen eset volt.

	Nóra
	Azt akarja mondani, hogy az ön pénzügyi botlása egyenértékű azzal, amivel én a férjem életét megmentettem?

	Krogstad
	 A törvények nem kérdezik az okokat. Ha kiderül, önt el fogják ítélni. Egyet mondok önnek: ha én másodszor is ki leszek taszítva, ön is bukni fog. (elmegy)


	Nóra
	Csak ijesztgetett! ... De … Nem, nem az lehetetlen! Hiszen szerelemből tettem.

	Szobalány
	Hová állítsam a karácsonyfát, nagyságos asszonyom?

	Nóra
	Oda, a szoba közepére!

	Szobalány
	(miután a fát felállította, eltávozik)

	Nóra
	(díszíti a fát) Ide egy gyertyát, gömböt… Képtelenség! képtelenség! Nincs abban semmi rossz... Megteszek mindent, énekelni fogok és táncolni is.

	Helmer
	Volt itt valaki?

	Nóra
	Itt? Senki.

	Helmer
	Furcsa, Krogstadot láttam a házból kijönni.

	Nóra
	Ó,  igen, valóban járt itt…

	Helmer
	Ugye, azért jött, hogy szólj nekem az érdekében? Nóra, hogyan állhattál szóba egy ilyen alakkal?

	Nóra
	De mondd csak, valóban olyan súlyos, amit - - - az a Krogstad elkövetett?

	Helmer
	Aláírásokat hamisított. Van róla fogalmad, mit jelent ez?

	Nóra
	Hátha szükségből tette?

	Helmer
	Jó, talán van olyan, aki erkölcsileg talpra állhat, ha vétkét nyiltan bevallja. De ő furfangos módon iparkodott kibújni.

	Nóra
	Azt hiszed, hogy…

	Helmer
	Képzeld csak el, mennyi ideig kénytelen az ilyen hazudozni, képmutatót játszani: házastársa és még saját gyermekei előtt is; ez a legborzasztóbb, Nóra.

	Nóra
	Miért?

	Helmer
	Mert a hazugság az egész családba beviszi a fertőzést.

	Nóra
	Meg vagy erről győződve?

	Helmer
	Mint ügyvéd, édes szívecském, elég gyakran figyeltem ezt meg. Csaknem vala​mennyi romlott embernek hazug volt az anyja.

	Nóra
	Mért éppen anyja?

	Helmer
	A romlottság legtöbbször az anyától ered, de természetesen az apa is lehet bünös. Ez a Krogstad saját gyermekeit éveken át mérgezte képmutatással és hazugsággal. Képtelen lennék vele együtt dolgozni.

	Nóra
	Milyen meleg van itt. S nekem még annyi dolgom van.

	Helmer
	Hagylak, kedves kis pacsirtám! (szobájába megy, s az ajtót bezárja maga után.)

	Nóra
	(sápadtan a rémülettől) Hogy én elrontom gyermekeimet!... Megmérgezem az otthonomat?


(Ugyanaz a szoba. A sarokban a zongora mellett áll a karácsonyfa, leszedve, megtépázva és leégett gyertya végekkel. A pamlagon Nóra felső ruhái.)
	Nóra
	(Nyugtalanul jár-kel) Lehetetlen, hogy ilyesmi megtörténjék. Lehetetlen. Hiszen három kis gyermekem van… (Krisztina jön)

	
	

	
	

	Krisztina
	Hallom, hogy lakásomon voltál, s kérdezősködtél utánam.

	Nóra
	Nézz ide. Holnap este itt fölöttünk, jelmezbál lesz, s Róbert azt akarja, hogy mint nápolyi halászleány jelenjek meg és táncoljam tarantellát, melyet Caprin tanultam. Nézd, itt van a jelmez…

	Krisztina
	Oh, ezt hamar rendbe hozzuk! (varrva) Tehát holnap álruhába bújsz, Nóra? De mondd, Rank doktor mindig ilyen mélabús?

	Nóra
	Igen Tudod, hátgerinc-sorvadása van szegénynek. Tudod, az apja szeretőket tartott; összeszedett valami nyavalyát, s látod, ezért volt fia gyerekkorától fogva beteg 

	Krisztina
	Jár ide Rank orvos naponkint?.

	Nóra
	Minden áldott nap itt van. Hiszen Róbertnek legjobb barátja, meg nekem is.

	Krisztina
	Mondok neked valamit; ezzel az orvossal fejezd be a dolgot.

	Nóra
	Ezt hogy érted?

	Krisztina
	Ne tettesd magad, Nóra. Azt hiszed, nem találtam ki, hogy ettől a hódolódtól kitől kölcsönözted az ezernyolczszáz tallért?

	Nóra
	Elment az eszed? A férjem barátjától? Sose jutott volna eszembe, bár biztos, ha megkérném…

	Krisztina
	Ezt azonban természetesen nem teszed?

	Nóra
	Ments ég! de ha azt mondanám Rank orvosnak…

	Krisztina
	Férjed háta mögött?

	Nóra
	A másik dologból ki kell másznom. Krisztina, ugye, ha kifizetünk minden tartozást csak visszakapjuk a kötelezvényt?

	Krisztina
	Nóra, te valamit titkolsz előttem.



	Nóra
	Csitt! Róbert jön haza. Kérlek, ülj addig a gyermekek közé. Róbert nem szereti nézni a szabóskodást. (Helmer jön, Krisztina kimegy)

	Nóra
	Képzeld, Krisztina; segít a jelmezemet rendbehozni, majd meglátod, milyen igéző leszek.

	Helmer
	Csodás! De most dolgoznom kell.

	Nóra
	És ha nagyon szépen és illedelmesen kérne valamire micusod? Megtennéd?

	Helmer
	 (megöleli) Na, ki vele!

	Nóra
	A pacsirta valamennyi szobát telecsicseregné, halkan és hangosan.

	Helmer
	Megint az, amire reggel céloztál?

	Nóra
	Igen, Róbert, nagyon szépen kérlek.Krogstadnek meg kell hagynod állását a banknál.

	Helmer
	Kedves Nóra, az ő állását Krisztinának szántam.

	Nóra
	De Krogstad helyett elbocsáthatsz mást is. Ez az ember árthat neked, a munkatársa mindenféle szennylapoknak. Emlékezz csak vissza, mit irkáltak apámról, és ha nem te vagy a védőügyvédje, elbocsátották volna.   


	Helmer
	Nórám, a te apád közt és köztem az a különbség, hogy apád bűnös volt. Lehetetlen, hogy megtartsam. Eltekinthetnék a botlásától, de van még egy dolog is…

	Nóra
	Éspedig?

	Helmer
	Fiatalkorom óta ismerem, és hát… tegeződünk. Ez nagyon kinosan érint, hogy mások előtt… Türhetetlenné teszi állásomat a banknál.

	Nóra
	Ezt nem mondod komolyan, Róbert. Ilyen kicsinyes dolog..

	Helmer
	Kicsinyesnek tartasz? Hát ennek csakugyan véget kell vetni. Helén! (Helén jön.)
Fogja ezt a levelet, adja át egy hordárnak: de mondja meg, hogy azonnal kézbesitse.

	Nóra
	(félig eszméletlenül) Róbert, miféle levél volt az?

	Helmer
	Krogstad elbocsátása.

	Nóra
	(könyörög) Hozasd vissza Róbert! még van idő! Te nem tudod, mit hozhat mindnyájunknak ez a levél?

	Helmer
	Késő!

	Nóra
	Igen - késő!

	Helmer
	Jöjjön a minek jönni kell. Meg fogod látni, elég erős vagyok, hogy mindent magamra vegyek.

	Nóra
	(hirtelen rémülettel) Hogy érted ezt?

	Helmer
	Most pedig a tarantellát kellene gyakorolnod. (Szobájába megy)


	Nóra
	(félelemtől reszketve) Megtette! Nem, az örök Istenre, nem. Akármi mást! (csöngetnek) Ó, Rank doktor!

	Rank
	Ráér? Jövök, amíg lehet.

	Nóra
	Mit ért ön ezalatt?

	Rank
	Már rég el voltam készülve. De nem gondoltam, hogy ily hamar ront be. Talán két hetem van hátra.

	Nóra
	Mit beszél?

	Rank
	A dolog veszettűl csúnya lefolyású lesz. Helmertől határozottan elzárom magam, ő undorodik mindentől, ami csúnya. És ez az lesz.

	Nóra
	De, doktor…

	Rank
	Mihelyt teljes bizonyossá​gom lesz a legrosszabbról, elküldöm önnek a névjegyemet egy fekete kereszttel, akkor tudni fogja, hogy a megsemmisülés elkezdődött.

	Nóra
	(befogja füleit) Badarság! Vigan! Vigan! Holnap meg fogja látni milyen szépen táncolok; s akkor aztán elképzelheti, hogy csak az ön kedvéért teszem.  Üljön ide doktor; mutatok önnek valamit.

	Rank
	Selyemharisnyák!

	Nóra
	Testszínüek Nem csodaszépek? Holnap... csak a lábamat fogja látni - vagy nem bánom, miattam feljebb is láthatja.

	Rank
	(maga elé nézve) Most mindezt el kelljen hagynom – és nem marad utánam semmi.

	Nóra
	Hát ha én kérnék öntől… egy igen, igen nagy szolgálatot.

	Rank
	Csakugyan ily boldoggá akarna tenni egyszer?

	Nóra
	Önnek segitenie kell, valamit megakadályozni. - Tudja, mily bensőleg, mily kimondhatatlanul szeret engem Róbert; egy pillanatig se habozna, hogy életét áldozza fel értem.

	Rank
	Nóra - hát azt hiszi hogy ő az egyedüli? Aki örömmel oda adná önért az életét?

	Nóra
	(megdöbben) Vagy úgy!

	Rank
	Megesküdtem, hogy önnek ezt meg kell tudnia, mielőtt örökre távozom.  Hogy önt szerettem úgy, mint senki más?

	Nóra
	Minek mondta? Most mindent elrontott. Most már semmit sem mondhatok…

	Rank
	Engedje, hogy megtegyem önért, ami emberileg lehetséges.

	Nóra
	Most már semmit sem tehet értem… Ó, csengetnek. Menjen be Róberthez, kérem. (Krogstad jön, Rank bemegy Helmerhez) 

	Krogstad
	Asszonyom…

	Nóra
	Mit akar ön tőlem?

	Krogstad
	Tudja, hogy megkaptam elbocsátásomat?

	Nóra
	Nem voltam képes megakadályozni, Krogstad úr.

	Krogstad
	Pedig tudja, mit tehetek ön ellen.

	Nóra
	Gondoljon szegény kis gyermekeimre.

	Krogstad
	Vajon gondolt-e férje az enyéimre? De nem kell komolyan venni ezt a dolgot. Nem fogom a törvény útjára vinni, hármunk közt marad.

	Nóra
	A férjemnek soha semmit sem szabad megtudni.

	Krogstad
	Hogy akarja ezt megakadályozni? Talán ki tudja fizetni a hátralevő részt?

	Nóra
	Nem, azonnal nem.

	Krogstad
	Azért jöttem, ha valamely kétségbe esett elhatározást tervel - ha esetleg az a szándéka, hogy elhagyja férjét és gyermekét – vagy valami ennél is rosszabbat…

	Nóra
	Honnan tudja, hogy én azt szándékozom tenni?

	Krogstad
	A legtöbben közülünk arra gondolnak eleinte. Én is el akartam követni; de nem volt hozzá bátorságom. Nézze, egy férjének szóló levél van itt a zsebemben. Abban minden meg van írva.

	Nóra
	Azt a levelet nem szabad megkapnia. Tépje ketté! Megteremtem a pénzt.

	Krogstad
	Én nem kérek pénzt.

	Nóra
	Hát mit?

	Krogstad
	Megmondom. Tisztára akarom mosni a nevem. Másfél év óta nem követtem el semmi tisz​tességtelen dolgot; a legnyomasztóbb viszonyok közt éltem; megelégedtem annyival, hogy lépésről lépésre felküzdhettem magam. Most elkergettek s én nem elégszem meg azzal, hogy kegyelemből ismét fölvegyenek. A férjének külön állást kell számomra terem​tenie...

	Nóra
	Azt meg nem teszi soha! Inkább én… ha teszek valamit… Ha én többé...?

	Krogstad
	Elfelejti, hogy Helmer jó hírneve akkor tőlem függ. Ne kövessen el ostobaságot. Mihelyt Helmer levelemet megkapta, hírt várok tőle. Az ön férje volt az, aki ilyen utakra kényszeritett. Ezt nem fogom neki megbocsátani soha. Isten önnel asszonyom. (Elmegy)

	Nóra
	(az ajtóhoz siet s hallgatódzik.) A levélszekrénybe dobta! El vagyunk veszve!

	Krisztina
	(a jelmezzel a szobából.)  Úristen, mi van veled?

	
	Ott egy levél a levélszekrényben. Krogstad írta.

	
	Szóval ő kölcsönözte neked a pénzt.

	
	Róbert most mindent meg fog tudni.

	
	Hidd el, Nóra, mindkettőtöknek ez a legjobb.


	
	Még nem tudsz mindent, Krisztina. Aláírást is hamisítottam.

	
	De az ég szerelmére

	
	Mindegy, egyet ígérj meg. Ha bármire sor kerülne – ha mondjuk elveszteném az eszem, te tanúskodj, hogy az egészet egyedül csináltam.

	
	Úgy lesz. Bár semmit nem értek.

	
	Hogyan is érthetnél. De én még hiszek benne, hogy bekövetkezhet a csoda.

	
	Miféle csoda? De Nóra, megyek Krogstadhoz, és rábeszélem, hogy olvasatlanul kérje vissza a levelét. Valamikor ő bármit megtett volna értem.

	
	Úgy érted, te és Krogstad? 

	
	Így volt. De rohanok. Akadályozd meg, hogy a férjed kinyissa a levélszekrényt. (elmegy.)

	Helmer (jön.)  Rankkal együtt.
	Édes Nóra olyan bágyadtnak nézel ki. Talán sokat gyakoroltál?

	
	Még nem, nélküled nem. A ma estédet nekem kell szentelned és gyakorolnod velem. Semmit ne dolgozz.

	
	Jó, jó, csak megnézem, jött-e levél…

	
	Nem, Róbert, ma csak nekem add az idődet! Annyira aggódom, hogy nem sikerül a tánc!

	
	(Nóra felveszi a sálat, Helmer játszik.

	
	Úristen, Nóra, úgy táncolsz, mintha az életed múlna rajta. Lassíts!

	
	Igen, az múlik rajta.

	Rank
	Hadd kisérjem én.

	Helmer
	Tedd, kérlek; akkor én jobban tudom irányítani. Nóra, hiszen ez tiszta őrjöngés.

	
	Látod, ezért nem szabad ma mással törődnöd. Még leveleket sem szabad olvasnod.

	
	Nóra, látom rajtad, hogy van tőle egy levél.

	
	Nem tudom, lehet, de most semmi kellemetlenségnek nem szabad közénk férkőznie. Majd holnap ráérsz, a tánc után.

	Helmer (Rankhoz)
	Hát legyen meg a nők akarata. Ó, de itt van Krisztina. Addig mi bemegyünk a szobámba.

	Krisztina
	Elutazott. Csak holnap este érkezik vissza. Egy cédulát hagytam hátra számára.

	
	Nem kellett volna. Semmit nem kell megakadályozni. Alapjában véve, jó várni a csodára.

	
	Mire vársz voltaképpen?

	
	Éjfélig még hét óra. Aztán még huszonnégy óra, akkor a tarantellának vége. Még harmincegy óra az élet.

	
	HARMADIK FELVONÁS.

	
	(Ugyanaz a szoba. A felső emeletről tánczzene hallatszik).

	Krisztina
	Hát itt van. Jöjjön be. Helmerék ödafönn vannak a bálon.

	Krogstad
	Mit jelentsen ez a cédula? Van még egymással beszélnivalónk? Maga szívtelenül kiadta az utamat, mert egy előnyösebb házasság kínálkozott.

	
	Nem tehettem mást. Beteg anyám és két kisöcsém volt.

	
	Mikor önt elvesztettem, kirántották alólam a szilárd talajt. Nézzen rám; most egy gyámoltalan hajótörött ember vagyok.

	
	Ketten együtt könnyebben menekülhetnénk a hajóroncson, mint külön-külön

	
	Mit mond?

	
	Mit gondol, miért utaztam ide? Maga miatt. Ma már egészen egyedül vagyok. És kell, hogy valakiért élhessek.

	
	Hát képes volna? Ismeri maga a múltamat?

	
	Tudom, hogy velem más ember lehetett volna önből. És az ön gyerekeinek anyára van szüksége.

	
	Ó, Krisztina, maga új életet adott most nekem! De maga nem azért rendelt ide engem, hogy visszakérjem a levelemet?

	
	Eleinte azt hittem, úgy lesz jó. De most már tudom, hogy Helmernek mindent meg kell tudnia. Férjnek és feleségnek nyíltan kell egymással beszélnie, a titkolózás nem fertőzheti tovább ezt a házasságot. Menjen, menjen, vége a tarantellának.

	
	A viszontlátásig, Krisztina. Ó, még sohase voltam ilyen boldog. (elmegy)

	
	Helmer szinte erővel vezeti be Nórát az entréba. Nórán olasz jelmez van.



	
	Könyörögve, esdekelve kérlek, Róbert - csak még egy óráig.

	
	Egy percig se tovább, édes Nóra, Tudod, hogy igy beszéltük meg. Igy ni! be a szobába. Krisztina, maga itt?

	
	Csak látni akartam Nórát a jelmezében. Mindenki őt csodálta. Óriási siker volt.  (bemegy a szobájába).

	
	Nóra, mindent meg kell mondanod férjednek.

	
	Tudtam!

	
	Ó, nem azért. Krogstadtól már nem kell félned. De beszélned kell.

	
	Tudom, mit kell tennem. Köszönöm, Krisztina. Jó éjt!

	
	Csakhogy végre megszabadultunk tőle. És egészen egyedül vagyok veled. - Oh te elragadó, csodálatos asszony!

	
	Ne nézz rám igy, Róbert.

	
	Egész este csak hozzád kivánkoztam. Felforrt bennem a vér, s nem bírtam tovább magammal. (Meg akarja ölelni).

	
	Menj, Róbert! Hagyj most egyedül.

	
	Mit jelentsen ez? Tán nem szabad veled hozzád érnem, drága Nórám! Nem akarod? Nem vagyok-e a férjed? (csengetés)

	Rank
	Én vagyok. Bejöhetek egy pillanatra?

	
	(bosszúsan) Hát ez mit akar még? - Ilyenkor?

	
	Ma biztos megint vizsgálati eredményeket kapott. Milyenek?

	
	A lehető legjobb, mind az orvosra, mind a betegre nézve, tudniillik, bizonyosság.

	
	(megdöbbenve) Bizonyosság? Ne ijesztgessen, inkább arról beszéljünk, hogy jelenjünk meg a legközelebbi bálban?

	
	Én, A legközelebbi álarcos bálban láthatatlanul fogok megjelenni. Hanem Helmer, adj egy szivart, egyet a sötét havannából. Szépen köszönöm. (Nóra odatartja a gyufát, Rank rágyujt.) S most ég áldjon!

	
	Isten veled, kedves barátom.

	
	Szép álmokat doktor!

	
	Szép álmokat! S köszönet a tüzért! (távozik.)

	
	Ki kell üriteni a levélszekrényt, egészen tele van; De mi ez? Valaki járt a lakat körül. egy törött hajtű. Nóra ez a tieid közül való.

	
	Akkor csak a gyermekek lehettek.

	
	Hm hm! No, itt az egész mindenség! (kiveszi a tartalmát) Nézd, mekkora halom. (kotorász köztük) Mi ez? Két névjegy - Ranktól! A név fölött fekete kereszt van. Nézd, nyugtalanitó egy ötlet... Mintha saját halálát jelentené be.

	
	Azt teszi. Mikor a névjegy jön, elbúcsúzik. Bezárkozik és meghal.

	
	Annyira hozzánk tartozott! Szenvedéseivel, elhagyottságával mintegy felhős hátterét képezte a mi ragyogó nap​fényes boldogságunknak. De talán igy van ez legjobban. Rá nézve mindenesetre. (félkarjával átöleli Nórát.) 
Oh drága szívem! Tudod-e, néha azt kivánom, bár fenyegetne valami veszély, hogy életemet és véremet s mindenemet kockára tehetném érted.

	
	(kiszakitja magát Helmer karjából, erős és határozott hangon.) Most olvasd leveleidet, Róbert!

	
	Nem, nem ma éjjel nem. Nálad maradok, édes feleségem.

	
	Míg a barátod haldoklik?

	
	Igazad van. Ez mindkettőnket megrenditett; közénk jött valami, ami nem szép. Addig, menjen ki ki a maga szobájába. Szép álmokat, Nóra! Most pedig átolvasom a leveleket. (A levélcsomaggal el szobájába és bezárja maga után az ajtót.)


Nóra. (eszeveszettül suttogja) Sohse lássam őt viszont. Soha, soha, soha! S a gyermekeket se lássam viszont soha! Most rátalált! most olvasta! Ah, nem, nem, még nem (Helmer felrántja ajtaját, s megjelen nyitott levéllel kezében.)
Helmer. Nóra! Tudod, mi áll ebben a levélben?
Nóra. Igen, tudom. Hadd menjek!
Helmer. (visszatartva őt.) Hová akarsz menni?
Nóra. (iparkodik magát kiszabaditani.) Te ne ments meg, Róbert!
Helmer. (visszatántorog.) Igaz, igaz! amit az ez ember ir? Iszonyú! Nem, nem! Hisz ez lehetetlen! 
Nóra. Igaz! Mindenek fölött szeretlek a világon.
Helmer. Hagyd ezeket az üres mentségeket.
Nóra. Hagyj elmennem. Te ne bünhődjél értem - ne vedd magadra.
Helmer. Semmi komédia! Itt maradsz, és számot fogsz adni. Van-e fogalmad erről, hogy mit tettél? 
Nóra. Igen, most már kezd róla tiszta fogalmam lenni.

Helmer. Milyen rettenetes ébredés! Az én örömem és büsz​ke​ségem, az egész 8 év alatt nem volt más, mint maga a képmutatás, a hazugság - sőt még rosszabb, a feneketlen ocsmányság! 
Nóra. (hallgat s nem veszi le Helmerről szemét.)
Helmer. De sejtenem kellett volna, előre kellett volna látnom atyád könnyelmü elveit mind örö​költed. Se vallásod, sem erkölcsöd, sem kötelességérzeted. 
Nóra. Igen, igy!
Helmer. Semmivé tetted egész boldogságomat, feldúltad jövőmet! Egy lelkiismeretlen ember hatalmában vagyok! S ilyen gyalázatosan egy könnyelmű nő miatt kell lesüllyednem és tönkremennem.
Nóra. Ha én többé nem vagyok, te szabad vagy.
Helmer. Semmi frázist. Mit érhetne az nekem, ha te elmész? Krogstad azért nyilvánosságra hozhatja a dolgot, és én esetleg abba a gyanúba jövök, hogy tudomásom volt bűntettedről. S mind ezt neked köszönhetem, neked, a kit egész együttlétünk alatt tenyeremen hordtam. Tudod-e, mit tettél velem?
Nóra. (hideg nyugalommal.) Tudom!
Helmer. A dolgot minden áron el kell simitani. S ami engem, és téged illet, úgy kell mutatkoznunk, mintha egészen a régiek volnánk. Természetesen csak a világ szeme előtt. Tehát te itt maradsz a házban; ez magától érthető. De a gyermekek nevelését nem hagyom neked; azt nem merem rád bízni... Mától fogva többé nem a boldogságról van szó; itt csak az a kérdés, hogy lehet a látszatát megmenteni. (Csöngetnek, Helmer az ajtóhoz megy és kinyitja.)
Helén. Itt egy levél a nagyságos asszony számára.
Helmer. Adja ide!  Az tőle való! De nem kapod meg, én magam fogom elolvasni.
Helmer. (Mohón feltépi a levelet, olvassa, majd örvendezve felkiált) Nóra!
Nóra. (kérdőleg néz Helmerre.)
Helmer. Nóra! Meg vagyok mentve! Nóra! meg vagyok mentve!
Nóra. És én?
Helmer. Természetesen te is, mind a ketten meg vagyunk mentve. Nézz ide. Visszaküldte kötelezvényedet. Nem, látni sem akarom (a kötelezvényt és a két levelet összetépi; mindent a kályhába dob) Ugy; most többé nem létezik. Nóra, rettenetes három nap lehetett ez neked.
Nóra. Igen.
Helmer. Ne gondoljunk többé erre, örüljünk, elmúlt! Nóra! nem hallod? !e még minTig nem fogod fel, ó, szegény, drága Nórám, még most sem vagy képes elhinni, hogy megbocsátottam. Hiszen tudom, hozzám való szerelemből tetted.
Nóra. Igen, szerelemből.
Helmer. Ugy szerettél, ahogy egy nő a férjét szeretni tartozik. Csak az eszközöket nem tudtad megitélni. De így is szeretlek, hogy önállóan cselekedni nem tudsz, sőt, ez a női tehetetlenség még vonzóbbá tesz. Csak támaszkodj rám, majd én vezetlek, tanácsot adok. És felejtsd el, amit az előbb mondtam, mert már megbocsátottam.  
Nóra. (hidegen) Köszönöm, hogy megbocsátasz (indul)
Helmer. Maradj...  Mit akarsz ott a hálószobában?
Nóra. Leteszem az álarcomat.
Helmer. (a nyitott ajtó előtt.) Helyes, csak nyugodj meg. Én védeni foglak, kimentettelek a héja karmai közül. Hogy is gondolhatod, hogy bántani tudnálak. Te nem ismered a férfiszívet, Nóra. Hogy milyen megnyugtató megbocsátani a feleségének, hiszen ezáltal duplán is a tulajdonává válik, szinte a gyermekévé. Én majd gyámolítalak, én leszek az akaratod és a lelkiismereted.  De mi az? Felöltöztél?
Nóra. Igen, Róbert, átöltözködtem. Ülj ide, Róbert; sok beszélni valónk van egymással. 
Helmer. Nóra - Mit jelent ez? Ez a merev arc?  - Nóra megijesztesz... Egyátalán nem értelek.
Nóra. Ez az. Te engem nem értesz. S én sem értélek téged. Arra figyelj, a mit mondani fogok. Ez a leszámolás, Róbert.
Helmer. Hogy érted ezt?
Nóra. Nyolc évig voltunk házasok. És ma először beszélünk egymással komolyan. Teljes 8 éven át komoly dolgok​ról komoly szót soha nem váltottunk egymással.
Helmer. De, drága Nóra, hát neked való lett volna ez?
Nóra. A tárgynál vagyunk. Te engem nem értettél soha... Sok igazságtalanságot szenvedtem Róbert. Először atyámtól és azután tőled.
Helmer. Tőlünk kettőnktől, akik a legjobban szerettünk?
Nóra. Soha se szerettetek. Csak örömet szerzett nektek, hogy belém vagytok bódulva.
Helmer. De Nóra! miféle beszéd ez?
Nóra. Mikor még otthon voltam a papánál, babuskájának nevezett és játszott velem, mint a hogy én babáimmal játszottam. - Aztán a te házadba kerültem. Te mindent saját izlésed szerint rendeztél be s igy az én ízlésem is olyan lett, mint a tied. Abból éltem, hogy neked művészeti mutatványokkal szolgáltam, Róbert. 
Helmer. Nem voltál itt boldog?
Nóra. Nem, csak vidám. De otthonunk nem volt más egy játszó szobánál. Odahaza atyámnál úgy bántak velem, mint egy kis babával. És felvidultam, ha játszottál velem, ez volt a mi házasságunk, Róbert.
Helmer. Van némi igazság abban, a mit mondtál - bármily túlhajtott is. De mától fogva nem igy lesz. A játék ideje elmúlt: következik a nevelésé!
Nóra. Kinek a nevelése?
Helmer. A tied is, meg a gyermekeké is, édes Nórám!
Nóra.  Róbert, te nem vagy rá alkalmas, hogy hozzád illő feleséget nevelj belőlem. S nem mondtad-e az imént magad, hogy ezt a feladatot nem mernéd rám bizni.
Helmer. Izgatottságomban! Hogy tudod ezt komolyan venni?
Nóra. Teljesen igazad volt, én nem tudok megfelelni ennek a feladatnak. Előbb egy másikat kell megoldani. - Rajta kell lennem a magam nevelésén. S ennél te nem vagy képes segiteni. S ezért most elhagylak.
Helmer. Megőrültél? Ezt nem engedem meg! Megtiltom!
Nóra. Semmit se fog használni, bármit tiltasz meg nekem mostantól. 
Helmer. Elhagyni lakásodat, férjedet és gyermekeidet! S nem gondolod meg, mit szólnak hozzá majd az emberek? Igy teszed magad túl legszentebb kötelességeiden?
Nóra. Mit tartasz legszentebb kötelességeimnek?
Helmer Hát nem azok-é a férjed és gyermekeid iránti kötelességek?
Nóra. Nekem más, éppolyan szent kötelességeim vannak. magammal szemben.
Helmer. Mindenekelőtt hitves és anya vagy.
Nóra. Azt hiszem, mindenek előtt emberi lény vagyok - ép ugy mint te - vagy legalább törekedni fogok, hogy azzá legyek. 
Helmer. Ez még is hallatlan egy fiatal asszonytól. De ha a vallás nem képes a helyes útra terelni, akkor legalább lelkiismeretedet rázom fel. Mert erkölcsi érzéked csak van? Avagy... válaszolj, - tán ez sincs?
Nóra. Hát bizony erre a legjobb nem válaszolni. Hisz magam sem tudom. Egyátalán nem vagyok tisztában a dolgokkal. Csak annyit tudok, hogy egyről másról egészen más véleményen vagyok mint te. Most is azt hallom, hogy a törvények mások, mint a minőknek én gondoltam; de hogy a törvények jók, ez nem fér a fejembe. Tehát egy nőnek ne álljon jogában haldokló agg atyját kimélni vagy férjét megmenteni! Ilyesmit nem hiszek.
Helmer. Ugy beszélsz, mint egy gyermek. Nem érted a társadalmat, a melyben élsz.
Nóra. Persze, hogy nem értem. De most megakarom ismerni. Meg kell győződnöm, kinek van igaza: a társadalomnak vagy nekem.
Helmer. Beteg vagy, Nóra, lázban beszélsz; sőt szinte azt hiszem, elment az eszed.
Nóra. Soha sem voltam mindennel oly tisztában, mint ma éjjel.
Helmer. S tiszta öntudattal hagyod el férjedet és gyermekeidet?
Nóra. Igen azzal.
Helmer. Akkor csak egy magyarázat lehetséges. Nem szeretsz többé.
Nóra. Sajnálom, Róbert, mert mindig oly barátságos voltál irányomban. De nem változ​tat​hatok rajta, - nem szeretlek többé.
Helmer. S meg tudod magyarázni azt is, mivel játszottam el szerelmedet?
Nóra. Tudom. Ma este történt, midőn a csoda be nem következett: mert akkor láttam, hogy nem vagy az a férfiu, a kinek tartottalak.
Helmer. Beszélj világosabban, nem értelek.
Nóra. Nyolcz évig türelmesen vártam, mert beláttam, oh Istenem, hogy csoda nem esik min​dennap. Ekkor szakadt rám ez a szerencsétlenség, én rendületlenül meg voltam győződve: most jön a csoda. Midőn Krogstad levele oda künn feküdt, sohase támadt ez a gondolatom, hogy amaz ember fenyegetései téged megfélemlithetnek. Rendületlenül meg voltam győződ​ve, hogy azt fogod neki mondani: „Hozza az egész világ tudtára” S ha ez megtörtént volna - - -
Helmer. Akkor? Ha saját nőmet kiszolgáltattam volna a szégyennek és gyalázatnak - -
Nóra. Ha ez megtörténik, akkor te - mint rendületlenül hittem - a világ elé állsz, mindent magadra veszel s igy szólsz: Én vagyok a bünös!
Helmer. Nóra!
Nóra. Azt hiszed, hogy ily áldozatot soha se fogadtam volna el tőled? Bizonyára nem! - De mit értek volna az én állitásaim a tieiddel szemben? Ez volt a csoda, melyben félve és remegve reménykedtem. És csak, hogy ezt megakadályozzam, véget akartam vetni életemnek.
Helmer. Örömmel dolgoznék érted, Nóra, éjjel-nappal eltürném a nyomort és inséget; de senki sem áldozza föl annak, a kit szeret, becsületét.
Nóra. Millió nő megtette.
Helmer. Oh, te ugy gondolkozol és beszélsz, mint egy oktalan gyermek.
Nóra. Lehet. De te nem gondolkozol és beszélsz úgy, mint az a férfi, akihez férhez mentem. Mikor elmúlt az ijedtséged – nem amiatt, ami engem fenyegetett, hanem ami téged. És mikor többé nem volt mitől tartani, mintha semmi sem történt volna. Éppúgy, újra a játékbabád lettem. Ebben a pillanatban, Róbert, világos lett előttem, hogy én itt teljes nyolc éven át egy idegen férfiuval éltem együtt, és hogy három gyermeket szültem: z a gondolat elviselhetetlen! 
Helmer. (nehéz szivvel.) Látom már látom: szakadék van közöttünk! De lehetetlen áthidalni?
Nóra. Teljesen lehetetlen.
Helmer. Megváltozom, van erőm hozzá.
Nóra. De nélkülem kell megtenned.
Helmer. Nóra, Nóra, ne most! Várj holnapig.
Nóra. (magára vetve köpenyét). Nem tölthetem az éjt egy idegen férfi lakásán.
Helmer. De hát nem lakhatunk itt mint testvérek? (fölkel.)
Nóra. (felköti kalapját.) Isten veled, Róbert. A kicsikéket nem akarom látni. Tudom, hogy az enyéimnél jobb kezekben vannak. A hogy itt állok, semmijök se lehetek.
Helmer. De később Nóra, - később!
Nóra. Hogy tudhatom én azt? Hisz azt se tudom mi lesz belőlem.
Helmer. De te hitvesem vagy, nemcsak most, hanem -
Nóra. Figyelj ide Róbert: Ha egy nő elhagyja férje lakását, mint ezt most én teszem, akkor a férj a törvény értelmében - mint hallottam - neje iránti minden kötelezettség alól fel van oldva. Én föloldalak föltétlenül minden kötelezettség alól. Ne érezd magad semmi által meg​kötve, a mit én is kivánok a magam részére. Mind a két részen teljes szabadságnak kell uralkodnia. Ime visszaadom gyűrüdet; add te is az enyémet.
Helmer. Még ez is?
Nóra. Ez is.
Helmer. Ime!
Nóra. Igy! S most már vége. Ide leteszem a kulcsokat. A lányok a ház körül mindenben járatosak, jobban, mint én. Holnap elutazásom után idejön Krisztina, hogy becsomagolja a holmit, mely tulajdonom. Ezt küldjétek utánam.
Helmer. Vége, vége: Nóra, nem fogsz többé rám gondolni soha?
Nóra. Bizonyára még gyakran fog kelleni gondolnom rád és a gyermekekre, és erre a házra.
Helmer. Irhatok neked, Nóra?
Nóra. Nem, soha. Ezt ne tedd.
Helmer. De csak küldhetek neked valamit?
Nóra. Semmit, semmit.
Helmer. És segithetek rajtad, ha inségbe jutnál?
Nóra. Mondom, hogy nem. Idegenektől nem fogadok el semmit.
Helmer. Nóra! - hát többé soha se leszek neked más, mint idegen?
Nóra. (utitáskáját fölvéve.) Ah, Róbert, akkor a legnagyobb csodának kellene történnie.
Helmer. Nevezd meg ezt a legnagyobb csodát.
Nóra. Akkor nekünk kettőnknek, neked is nekem is, annyira meg kellene változnunk, hogy - ah - Róbert, nem hiszek többé csodában (indul.)
Helmer. (Mintegy Nóra után menve, a szin elején átmegy a bal oldalra. De én hiszek. Nevezd meg! Annyira meg kellene változnunk, hogy?...
Nóra. Hogy a kettőnk közti élet, házasság lehetne. Isten veled! (a pitvaron át kimegy.)
Helmer. (a baloldali karos székbe lerogy, és kezeivel elfödi arczát.) Nóra! Nóra! (körülnéz és fölkel) Üres! Már nincs itt. (Remény villan föl benne.) A legnagyobb csoda? - - - (alulról hallható, a mint egy ajtó robajjal csapódik be).

